L 217/62
LT
Europos Sąjungos oficialusis leidinys
2022 8 22
4.2.
Portugalijos pastabos
(63)
2018 m. rugsėjo 26 d. rašte pateiktos Portugalijos pastabos apibendrinamos tolesnėse konstatuojamosiose dalyse.
(64)
Portugalija tvirtina, kad neigiamas sprendimas dėl ZFM schemos turėtų drastiškų ir nepataisomų padarinių Madeiros ekonominiam tvarumui (82).
Todėl Komisija turėtų atsižvelgti į tai, kad Madeira turi atokiausio regiono statusą, kuris pripažįstamas SESV 349 straipsnyje.
(65)
Portugalija taip pat teigia, kad Komisija, atlikdama vertinimą, turėtų atsižvelgti į ZFM schemos ekonominį poveikį regiono plėtrai (83), visų pirma į jos ekonominį poveikį nacionalinei, Europos ir tarptautinei prekybai (84).
(66)
Galiausiai Portugalija mano, kad dėl vykdomo išsamaus tyrimo Madeira būtų diskriminuojama kitų jurisdikcijų, kurios taiko lengvatinius pelno mokesčio tarifus ir išvengia valstybės pagalbos taisyklių, atžvilgiu (85).
Pagalbos buvimas
(67)
Portugalija mano, kad ZFM schema nesusijusi su valstybiniais ištekliais (t. y. valstybės biudžeto išlaidų padidėjimu ar net pajamų sumažėjimu).
Ši schema atitinka ne „realias mokesčių išlaidas“, o tik virtualias mokesčių išlaidas arba net apskaitos fikciją (teorinis mokestinių pajamų netekimas) (86).
Portugalija taip pat aiškina, kad įmonės įsisteigia ZFM ir investuoja joje tik po to, kai atsirado mokesčio lengvata.
Priešingu atveju, jei mokesčių lengvata nebūtų taikoma, jos nebūtų įsisteigusios ZFM ar mokėjusios įprastus mokesčius, taikomus žemyninėje Portugalijoje arba Madeiroje (87).
(68)
Portugalija teigia, kad ZFM schema yra Portugalijos mokesčių sistemos dalis (88).
Portugalija taip pat mano, kad pagal Komisijos praktiką (89) visoje valstybėje narėje ar autonominiame regione taikomas mažas mokesčio tarifas turėtų būti laikomas bendra priemone, todėl jis nesuteikia pranašumo ZFM įsisteigusioms įmonėms (90).
(82) 2016 m. ZFM buvo surinkta beveik [100–200] mln. EUR pelno mokesčio (beveik [15–25] proc. visų tais metais regione surinktų mokesčių).
Tai reikštų, kad daugiau kaip [1 000–2 000] ZFM registruotų įmonių turėtų būti perkeltos į kitus regionus ar šalis, o regione gerokai išaugtų nedarbas (2014 m. ZFM buvo [4 000–6 000] tiesiogiai, netiesiogiai ir dėl paskatų sukurtų darbo vietų, o tai sudarė [1–10] proc. visų Madeiros darbo vietų).
Žr. 2017 m. gegužės 2 d.
Portugalijos rašto p. 6 ir 2018 m. rugsėjo 26 d.
Portugalijos rašto (I priedas) p. 62.
(83) Remiantis Madeiros regioninio statistikos direktorato (Direção Regional de Estatística da Madeira) pateikta informacija, 2012–2015 m. laikotarpiu ZFM veikla vidutiniškai sudarė apie [1–10] proc. bendrosios pridėtinės vertės (BPV) ir [0,5–10] proc.
MAM užimtumo.
Su prekyba, transportu ir sandėliavimu bei apgyvendinimu ir maitinimu susijusi veikla labiausiai prisidėjo prie bendros BPV, kurią sukūrė ZFM įsteigtos įmonės (apie [70–80] proc.).
Su pramone susijusi apdirbamoji gamyba labiausiai prisidėjo prie visų regione sukurtų darbo vietų ([30–40] proc.).
2014 m. ZFM teko [1–10] proc. regione sukurtos pridėtinės vertės, t. y. maždaug [200–400] mln. EUR, „Mokesčių ir ekonominės analizės ataskaita.
Madeiros laisvosios prekybos zona“, „Ernest & Young“, 2018 m. rugsėjo mėn., p. 60–62 (2018 m. rugsėjo 26 d.
Portugalijos rašto I priedas).
(84) 2014 m. ZFM įmonės užtikrino 79 % eksporto ([50–200] mln. EUR).
2016 m., palyginti su 2014 m., eksportas į Europos bendriją padidėjo nuo [20 000–30 000] iki [30 000–40 000] tūkst. EUR.
Didžiausią eksporto apimtį sudarė maisto ir žemės ūkio sektoriai, po to mašinų ir tekstilės sektoriai, kurie turėjo neabejotiną teigiamą poveikį Europos ekonomikos plėtrai. Žr.
2018 m. rugsėjo 24 d. „Ernest & Young“ dokumentą „Mokesčių ir ekonominės analizės ataskaita“, p. 68.
(85) Malta, Liuksemburgas, Nyderlandai ir Kipras. Žr.
2018 m. rugsėjo 26 d.
Portugalijos raštą, p. 14–16.
(86) 1999–2004 m. bendruosiuose valstybės biudžetuose nurodyta: „Šis atleidimas nuo mokesčių <...> yra mokestis, kuriuo neapmokestinamos pajamos, kurių, nesant šios lengvatos, nebūtų“ (2002 m. bendrasis valstybės biudžetas) arba „panaikinus dabartinę schemą <...> tikrai nebūtų gauta šių mokestinių pajamų“ (2004 m. bendrasis valstybės biudžetas).
(87) 2018 m. rugsėjo 26 d.
Portugalijos raštas, 50 punktas, p. 18.
(88) 2018 m. rugsėjo 26 d.
Portugalijos raštas, 29 punktas, p. 13, ir 2017 m. rugsėjo 11 d.
Portugalijos laiškas, p. 30.
(89) 2018 m. rugsėjo 19 d.
Komisijos sprendimas (ES) 2019/1252 dėl pradinių sprendimų dėl mokesčių Nr. SA.38945 (2015/C) (ex 2015/NN) (ex 2014/CP), kuriuos Liuksemburgas priėmė įmonės „McDonald's Europe“ naudai“ (OL L 195, 2019 7 23, p. 20).
(90) 2018 m. rugsėjo 24 d. „Ernest & Young“ dokumentas „Mokesčių ir ekonominės analizės ataskaita“, p. 67.